alexandrainst/scandi-wiki huggingface dataset:
Nordre Folgefonna

Nordre Folgefonna er den nordlegaste av dei tre isbreane som Folgefonna består av. Han er den nest største av desse tre med eit areal på 26 km² og den trettande største i Noreg (utanom Svalbard). Breen ligg i kommunane Kvinnherad og Ullensvang i Vestland.

Det høgaste punktet på breen er 1640 meter over havet, og det lågaste er 990 meter over havet.

Isbrear i Vestland
Geografi i Ullensvang
Geografi i Kvinnherad
Søndre Folgefonna

Søndre Folgefonna er den tredje største isbreen på fastlandet i Noreg og den største og sørlegaste av dei tre breane som utgjer Folgefonna. Han ligg i kommunane Kvinnherad, Etne og Ullensvang i Vestland og har eit areal på 168 km². 

Det høgaste punktet til breen er 1638 meter over havet og det lågaste punktet er 490 meter over havet. Bondhusbrea og Buerbreane er brearmar av Søndre Folgefonna.

Sjå òg 
 Isbrear i Noreg

Kjelder 
 NVE om Folgefonna 

Isbrear i Vestland
Geografi i Kvinnherad
Geografi i Etne
Geografi i Ullensvang
Austerdalsbreen

Austerdalsbreen er ein brearm av Jostedalsbreen ved Veitastrond i Luster kommune i Vestland. 

Austerdalsbreen er ein dalbre med tre store og bratte brefall, Odinsbreen, Torsbreen og Lokebreen. Austerdalsbreen har eit særprega krepsehale-mønster, av mørke og lyse parti, som ein lettast kan sjå på avstand. Breen er òg kjend for brebord - store steinblokker som vert liggande på ei søyle av is. Austerdalsbreen har ein midtmorene skapt av Odinsbreen og Torsbreen.

Kryssinga av Jostedalsbreen frå Tungestølen opp Austerdalsbreen og Kvitesteinsvarden over breen ned til Kattenakken og Briksdal, er av dei mest klassiske breturane i Noreg. Turen vart først gått av William Cecil Slingsby og følgje hans i 1894, og på same dag og utan å vite om kvarandre, av Kristian Bing og Daniel Sygnesand.

Kjelder 
 Denne artikkelen bygger på «Austerdalsbreen» frå , den 2. april 2008.

Bakgrunnsstoff 
 Skildring av Austerdalsbreen

Isbrear i Luster
Bergsetbreen

Bergsetbreen er ein brearm av Jostedalsbreen. Bergsetbreen ligg i Krundalen i Jostedalen i Luster kommune i Vestland. 

Bergsetbreen ligg om lag ein times gåtur frå bilvegen ved Bergset gard. 

I 1986 vart tre nederlandske vandrarar drepen av eit isras på stien inn til Bergsetbreen. Raset kom frå Baklibreen, ein annan brearm av Jostedalsbreen som ein ikkje kunne sjå frå stien.

Kjelder 
 Denne artikkelen bygger på «Bergsetbreen» frå , den 2. april 2008.

Fotnotar

Bakgrunnsstoff 
 Sognefjord si side om Bergsetbreen. 
 NVE sin omtale av Bergsetbreen. 

Isbrear i Luster
Breheimen

Breheimen er eit fjellmassiv i Luster kommune i Vestland fylke og kommunane Skjåk og Lom i Innlandet fylke. Området ligg vest for Jotunheimen (Riksveg 55 markerer grensa), nord for Sognefjorden og (sør)aust for Nordfjord og Riksveg 15. Breheimen har, som namnet viser til, mange isbrear – mellom anna Jostedalsbreen, som er den største isbreen i Noreg.

Av fjell i området finn ein Skåla, Lodalskåpa, Høgste Breakulen, Tverrådalskyrkja og Hestbrepiggan.

Tindar 
 Skåla
 Lodalskåpa
 Høgste Breakulen

I Skjåk:
 Tverrådalskyrkja
 Hestbrepiggan

Bakgrunnsstoff 
 Skildring av Breheimen
 DNTs side om Breheimen og Jostedalsbreen 
 Fjellovergang fra vikingtid vekker stor internasjonal interesse (20. april 2020) NRK

Fjell i Skjåk
Fjell i Lom
Fjell i Luster
Fjellkjeder i Noreg
Bødalsbreen

Bødalsbreen er ein isbre i Stryn kommune i Vestland. Breen er ein sidearm av Jostedalsbreen som går ned mot Bødalen. Breelva frå Bødalsbreen renn ut i det vesle Sætrevatnet, som ligg like ovanfor Bødalsseter.

28. juli 1986 fall fire menn som var på brevandring på isen i tau og glei av breen. Ein mann omkom og to vart hardt skadd.

Kjelder 
 Denne artikkelen bygger delvis på «Bødalsbreen» frå , den 2. april 2008. 

Isbrear i Stryn
Ossetia

Ossetia er ein region i Kaukasus som er sett saman av Nord-Ossetia og Sør-Ossetia. Nord-Ossetia er ein russisk republikk, medan Sør-Ossetia er ein del av Georgia som i røynda er sjølvstending. I båe delane av Ossetia talar ein ossetisk, og båe delane er busette av ossetarar.

Kaukasus
Bøyabreen

Bøyabreen er ein brearm av Jostedalsbreen i Fjærland i Sogndal kommune i Vestland. 

Bøyabreen er bratt og utsett for isras. Det høgaste punktet på breen er over 1700 moh. og det lågaste er om lag 300 moh. Ein kan sjå Bøyabreen frå Riksveg 5.

Galleri

Kjelder 
 Denne artikkelen bygger på «Bøyabreen» frå , den 2. april 2008.

Bakgrunnsstoff 
 Om Bøyabreen frå Norsk Naturarv

Isbrear i Vestland
Geografi i Sogndal
Turistmål i Vestland
Harbardsbreen

Harbardsbreen er ein isbre i Breheimen i Luster kommune i Vestland. Han har eit areal på 36 km² og er den tiande største isbreen i landet om ein ser bort frå Svalbard. 

NVE har føreteke hydrologiske undersøkingar av breen sidan 1996 og har mellom anna funne ei fordjupning under breen med ein istjukkleik på opp til 160 meter. Breen strekkjer seg om lag 12 km frå nord til sør og ligg i høgda frå 1250 meter over havet til 1970 meter over havet. 

27. juni 2001 fall ein 34 år gammal svensk mann ned i ein bresprekk og omkom.

Kjelder 

 NVE om Harbardsbreen

Isbrear i Luster
Jervvassbreen

Jervvassbreen eller Gjertvassbreen er ein isbre i Hurrungane i Jotunheimen. Han ligg nord for Store Styggedalstind og Jervvasstind i Luster kommune i Vestland.

Jotunheimen
Isbrear i Luster
Kjenndalsbreen

Kjenndalsbreen er ein utløpar av Jostedalsbreen i Stryn kommune i Vestland.

Frå Loen går det bilveg gjennom Lodalen og Kjenndalen nesten helt fram til isbreen.

Bakgrunnsstoff 

Isbrear i Stryn
Turistmål i Vestland
Lokebreen

Lokebreen er eit brefall på Jostedalsbreen, og er eit av tre brefall ned mot Austerdalsbreen. Lokebreen ligg ved Veitastrond i Luster kommune i Vestland. 

Lokebreen heng ikkje saman med Austerdalsbreen, men tilfører denne masse gjennom isras. Lokebreen ligg sørvestsida av Austerdalen.

Sjå òg 
 Isbrear i Noreg

Isbrear i Luster
Maradalsbreen

Maradalsbreen er ein isbre i Luster kommune i Vestland. Breen ligg øvst i Maradalen, sør for Styggedalstindane, i fjellområdet Hurrungane i den vestlege delen av Jotunheimen. Frå Maradalsbreen renn elva Maradøla.

Sjå òg 
 Isbrear i Noreg

Isbrear i Luster
Jotunheimen
Sommar-OL 2016

Sommar-OL 2016 var dei 31. olympiske sommarleikane. Rio de Janeiro i Brasil vart vald som vertsby då den internasjonale olympiske komitè møttest i København i Danmark den 2. oktober 2009. Andre sterke kandidatar var Madrid og Spania som ikkje nådde opp i konkurransen mot London, Paris og Moskva om å arrangera sommar-OL 2012. Kandidatane var:

 Chicago i USA
 Tokyo i Japan
 Rio de Janeiro i Brasil
 Madrid i Spania

Kjelder

2016
Rio de Janeiro
2016 i Brasil
Midtmaradalsbreen

Midtmaradalsbreen er ein isbre i Årdal kommune i Vestland. Breen ligg øvst i Midtmaradalen, mellom Midtmaradalstindane og Storen, i fjellområdet Hurrungane i den vestlege delen av Jotunheimen. Frå Midtmaradalsbreen renn elva Midtmaradøla.

Sjå òg 
 Isbrear i Noreg

Isbrear i Vestland
Jotunheimen
Geografi i Årdal
Myklebustbreen

Myklebustbreen eller Snønipbreen er den sjuande største isbreen i Noreg om ein ser bort frå Svalbard. Breen ligg i kommunane Stryn, Sunnfjord og Gloppen i Vestland.

Myklebustbreen vert òg kalla Snønipbreen på grunn av nunataken Snønipa (1827 moh.) som står opp av isbreen. Det lågaste punktet på breen ligg 890 meter over havet. 

Myklebustbreen ligg ved sidan av Jostedalsbreen og er ein del av Jostedalsbreen nasjonalpark. Mellom dei to breane ligg Stardalen og avstanden mellom dei er berre nokre få kilometer.

Sjå òg 
 Isbrear i Noreg

Isbrear i Vestland
Isbrear i Stryn
Geografi i Sunnfjord
Geografi i Gloppen
Breim
Odinsbreen

Odinsbreen er eit brefall på Jostedalsbreen, og er eit av tre brefall ned mot Austerdalsbreen. Odinsbreen ligg ved Veitastrond i Luster kommune i Vestland. 

Odinsbreen har ein høgdeskilnad på om lag 900 meter.

Sjå òg 
 Isbrear i Noreg

Isbrear i Luster
Ringsbreen

Ringsbreen er ein isbre i Hurrungane i Jotunheimen. Breen ligg nord for Ringstindane i kommunane Luster og Årdal i Vestland. Ringsbreen består eigentleg av fleire botnbrear som til dels ikkje heng saman. 

Ringsbreen går langt opp austflanken på Store Ringstindane og gjev eit fint høve til å nå toppen av denne særprega tinden på ski.

Sjå òg 
 Isbrear i Noreg

Isbrear i Luster
Jotunheimen
Skagastølsbreen

Skagastølsbreen er ein isbre som ligg mellom Store Dyrhaugstindane og Skagastølsryggen i Hurrungane, vest i Jotunheimen i Luster kommune i Vestland. 

Stien til Skagastølsbu frå nord kryssar Skagastølsbreen.

Sjå òg 
 Isbrear i Noreg

Isbrear i Luster
Skålabreen

Skålabreen er ein isbre i Stryn kommune i Vestland. Breen ligg på fjellet mellom Lovatnet og Oppstrynsvatnet, nordvest for Tindefjellbreen.

Sjå òg 
 Skålebreen
 Isbrear i Noreg

Isbrear i Stryn
Skålebreen

Skålebreen er ein isbre i Stryn kommune i Vestland. Breen ligg mellom Bødalen og Erdalen, aust for Lovatnet. Skålebreen heng saman med Tindefjellsbreen i nordvest. Nordvest for Tindefjellsbreen igjen ligg Skålabreen. Litt lenger søraust ligg Jostedalsbreen

Sjå òg 
 Skålabreen
 Isbrear i Noreg

Isbrear i Stryn
Slingsbybreen

Slingsbybreen er ein isbre i kommunane Årdal og Luster i Vestland. Slingsbybreen ligg aust og søraust for Store Skagastølstind. Breen er kalla opp etter William Cecil Slingsby som kryssa denne breen under førsteklatringa av Storen i 1876. I dag er ruta over Slingsbybreen mindre nytta, mellom anna fordi breen har smelta kraftig og er vanskelegare å krysse.

Sjå òg 
 Isbrear i Noreg

Isbrear i Vestland
Jotunheimen
Geografi i Årdal
Isbrear i Luster
Spørteggbreen

Spørteggbreen er ein isbre i Luster kommune i Vestland. Med eit areal på 28 km² er han den tolvte største isbreen på det norske fastlandet. Han ligg mellom Jostedalsbreen og Harbardsbreen.

Det høgaste punktet er 1750 meter over havet og det lågaste re 1270 meter over havet.

Sjå òg 
 Isbrear i Noreg

Kjelder 
 Dei største isbreane i Noreg - NVE 

Isbrear i Luster
Styggedalsbreen

Styggedalsbreen er ein isbre i Hurrungane i Jotunheimen. Breen ligg aust for Skagastølstindane i Luster kommune i Vestland.

Sjå òg 
 Isbrear i Noreg

Isbrear i Luster
Jotunheimen
Supphellebreen

Supphellebreen er ein brearm av Jostedalsbreen. Supphellebreen ligg i Fjærland i Sogndal kommune i Vestland. 

Supphellebreen er delt på midten, og den øvre delen forsyner den nedre med isras. På oversida av rasstaden på om lag 1000 moh, vert isbreen kalla Flatbreen. 

Ein kan nå Supphellebreen med ein liten avstikkar frå Riksveg 5.

Sjå òg 
 Isbrear i Noreg

Kjelder 
 Denne artikkelen bygger på «Supphellebreen» frå , den 3. april 2008. 
 

Isbrear i Vestland
Geografi i Sogndal
Turistmål i Vestland
Tindefjellbreen

Tindefjellbreen er ein isbre i Stryn kommune i Vestland. Breen ligg mellom Bødalen og Erdalen, aust for Lovatnet. Tindefjellsbreen heng saman med Skålebreen i søraust. I nordvest ligg Skålabreen.

Sjå òg 
 Isbrear i Noreg

Isbrear i Stryn
Torsbreen

Torsbreen er eit brefall på Jostedalsbreen, og er eit av tre brefall ned mot Austerdalsbreen. Torsbreen ligg ved Veitastrond i Luster kommune i Vestland. 

Torsbreen har ein høgdeskilnad på om lag 900 meter og er så bratt at det ofte oppstår isras.

Sjå òg 
 Isbrear i Noreg

Isbrear i Luster
Sikilbreen

Sikilbreen eller Sekkebreen er ein isbre i Breheimen i Skjåk kommune i Innlandet. Han har eit totalt areal på 24 km² som gjer breen til den 16. største i Noreg om ein ser bort frå Svalbard. Skilbreen er òg namnet på ein isbre som ligg like vest for denne breen, på grensa til Sogn og Fjordane.

Det høgaste punktet på breen er 1930 meter over havet. Ein anna topp på breen ligg i aust og er 1774 meter over havet. Denne toppen har ein primærfaktor på 80 meter, og er den 531. høgaste fjelltoppen i landet av fjella med primærfaktor på minst 50 meter.

Isbrear i Innlandet
Geografi i Skjåk
Tystigbreen

Tystigbreen er ein isbre i Stryn kommune i Vestland like nord for Jostedalsbreen. Han har eit areal på 21 km² og er den 19. største breen i landet utanom Svalbard. 

Stryn Sommerskisenter ligg i om lag 1000 meter høgd på Tystigbreen og har heisar som tar ein opp til 1600 meter over havet. I vestenden av breen stikk fjelltoppen Nuken opp av isen og opp til 1833 meter over havet.

Sjå òg 
 Isbrear i Noreg

Isbrear i Stryn
Grovabreen

Grovabreen er ein isbre i Sunnfjord kommune i Vestland fylke. Han ligg like sørvest for Jostedalsbreen og har eit areal på 20 km², noko som gjer han til den 21. største isbreen i Noreg utanom Svalbard. 

Nord for breen ligg Jølstravatnet, i aust ligg Sygnesandsnipa og i vest Søthaugsfjellet.

Sjå òg 
 Isbrear i Noreg

Isbrear i Vestland
Geografi i Sunnfjord
ROBEK

ROBEK - Register om betinga godkjenning og kontroll - er eit register over kommunar og fylkeskommunar som må ha godkjenning frå Kommunal- og regionaldepartementet for å kunne ta opp lån eller inngå langsiktige leigeavtalar. Registeret er oppretta i medhald av kommunelova. 

Registeret omfattar kommunar og fylkeskommunar med økonomisk ubalanse. Før dei nye reglane i kommunelova tredde i kraft i 2001, måtte alle kommunar og fylkeskommunar ha slik godkjenning frå departementet. 

Ei meldepliktig avtale som omfattar ein kommune på ROBEK-lista, men som ikkje er meldt inn til departementet og dermed ikkje blitt ført inn i registeret, kan ikkje gjerast gjeldande overfor godtruande kontraktsmotpart.

Lister over kommunar med ROBEK i 2018

Referansar

Bakgrunnsstoff 
 Regjeringa si nettside om ROBEK
 Kommunar i registeret

Norske statsetatar
Norsk politikk
Fresvikbreen

Fresvikbreen er ein isbre på sørsida av Sognefjorden i Vik i Sogn i Vestland. Han ligg mellom Setjedalen i vest og Storedalen i aust, som fører ned mot bygda Fresvik. 

Breen har eit areal på 15 km² og eit toppunkt på 1648 meter over havet. Fresvikbreen er den 23. største isbreen på det norske fastlandet.

Sjå òg 
 Isbrear i Noreg
 Høgaste fjell i Noreg etter primærfaktor

Isbrear i Vestland
Geografi i Vik
Gjegnalundsbreen

Gjegnalundsbreen er ein isbre i Nordfjord langs grensa mellom Gloppen og Bremanger kommunar i Vestland. Han ligg vest for Hyefjorden og aust for Ålfotbreen. I nord ligg Hundvikfjorden

Breen har eit areal på 13 km² og er den 27. største isbreen i Noreg utanom Svalbard. 

Gjegnen eller Blånibba ligg like ved breen.

Sjå òg 
 Isbrear i Noreg

Isbrear i Vestland
Geografi i Gloppen
Geografi i Bremanger
Turistmål i Vestland
Jostefonni

Jostefonni er ein isbre i Sunnfjord og Sogndal i Vestland 15 km sørvest for den sørlegaste delen av Jostedalsbreen. Han har eit areal på 12 km² og er den 31. største isbreen i Noreg utanom Svalbard. 

To gonger på 1800-talet, i 1820 og i 1848, oppstod det jøkulhlaupar frå breen. Vetlefjordbreen, ein liten brearm av Jostefonn, demde opp eit vatn i Skaddalen og store mengder vatn raste ned Vetlefjorddalen då demninga brast og øydela fleire gardar.

NVE har overvaka breen og føreteke målingar sidan 1995.

Sjå òg 
 Isbrear i Noreg

Kjelder 

Isbrear i Vestland
Geografi i Sogndal
Geografi i Sunnfjord
Hellstugubreen

Hellstugubreen er ein isbre i Jotunheimen i Lom kommune i Innlandet. Vestre Memurubreen er ein austleg utløpar av same isbre. Breen ligg aust for Hellstugutinden, vest for Memurutinden og endar i Visdalen nær Spiterstulen i Lom kommune i Oppland fylke. Like aust for Hellstugubreen ligg Austre Memurubreen. 

NVE har gjennomført massebalansemålingar av Hellstugubreen sidan 1962. Frontmålingar har vore utført sidan 1901.

Sjå òg 
 Isbrear i Noreg

Kjelder 
 Denne artikkelen bygger på «Hellstugubreen» frå , den 3. april 2008.

Bakgrunnsstoff 
 NVE sine sider om Hellstugubreen. 

Jotunheimen
Isbrear i Lom
Smørstabbrean

Smørstabbrean (Smørstabbreen) er den største isbreen i Jotunheimen og ligg ved Smørstabbtindan aust for Sognefjellet. Smørstabbrean er ein platåbre med tre brearmer, Bøverbrean og Leirbrean mot vest og Sandelvbrean møt nordaust. 

Isbreen er lett tilgjengeleg frå Krossbu ved Riksveg 55 og frå Leirvassbu. Om sommaren er det fast føring over breen mellom desse to hyttene. DNT har i mange år halde brekurs på Smørstabbrean med utgangspunkt i Krossbu.

Kjelder 
 Denne artikkelen bygger på «Smørstabbreen» frå , den 3. april 2008. 
 

Jotunheimen
Isbrear i Lom
Vestre Memurubrean

Vestre Memurubrean er ein isbre i Jotunheimen. Hellstugubreen er ein nordleg utløpar av same isbre. Breen ligg aust for Hellstugutinden og sør for Vestre Memurutinden i Lom kommune i Innlandet.

Isbrear i Lom
Jotunheimen
Holåbreen

Holåbreen er ein isbre i Breheimen i Skjåk kommune i Innlandet og Luster kommune i Vestland. Breen ligg ved Holåtindan. 

Holåbreen har eit areal på 20 km² og er den 20. største isbreen på det norske fastlandet. Ytre Gjelåbreen er ein brearm av Holåbreen.

Sjå òg 
 Isbrear i Noreg

Isbrear i Lom
Isbrear i Luster
Veobrean

Veobrean (Veobreen) er ein isbre i Jotunheimen i Lom kommune i Innlandet. Han ligg mellom Store Memurutindan og Leirhøe. Like sør for Veobrean ligg Austre Memurubreen og i sørvest ligg Hellstugubreen. Nunataken Veobreatinden stikk opp av breen til ei høgd på 2188 meter over havet. 

Breen har eit areal på 9 km² og er den 33. største isbreen på det norske fastlandet.

Sjå òg 
 Isbrear i Noreg

Isbrear i Lom
Snotbreen

Snotbreen er ein isbre som ligg på austsida av Snota i Surnadal kommune i Møre og Romsdal. Breen startar rett aust for skaret mellom toppane av Snota og går 1 km ned mot Snotvatnet. Den merkte stien frå Trollheimshytta til Snota kryssar den øvste delen av breen.

Isbrear i Møre og Romsdal
Geografi i Surnadal
Vinnufonna

Vinnufonna er ein isbre i Sunndal kommune i Møre og Romsdal fylke. Han er den største isbreen i Møre og Romsdal, og den største isbreen i området mellom Svartisen og Jostedalsbreen.

Han har eit areal på 1,3 km² og strekkjer seg 1,8 km frå søraust til nordvest. Det høgaste punktet på breen er om lag 1800 meter over havet og det lågaste 1150 meter over havet. 

Sunndalsfjella har 259 isbrear og 23 fjelltoppar over 1 800 m.

Geografi i Sunndal
Isbrear i Møre og Romsdal
Vesljuvbrean

Vesljuvbrean (Vesljuvbreen) er ein liten isbre i Jotunheimen i Lom kommune i Innlandet. Han ligg like ved Juvasshytta, nordaust for Galdhøpiggen. 

11. november 1957 omkom ei 15 år gamal jente her då ho fall ned i ein bresprekk.

Fotnotar

Sjå òg 
 Isbrear i Noreg

Isbrear i Lom
Jotunheimen
Tunsbergdalsbreen

Tunsbergdalsbreen er ein av dei største og lengste brearmane av Jostedalsbreen og ligg i Luster kommune i Vestland. Han har eit areal på 47 km² og er 19 km lang. Breen ligg på austsida av Austerdalsfjellet. 

Tunsbergdalsbreen er kjend for stundom å ha ført til så kalla jøkulhlaupar, alvorlege flaumar i Tunsbergsdalsvatnet og elva Leirdøla og vidare ned mot Jostedalen. Sist gong dette skjedde var i 1926.

Sjå òg 
 Isbrear i Noreg

Fotnotar 

Isbrear i Luster
Tuftebreen

Tuftebreen er ein brearm av Jostedalsbreen i Luster kommune i Vestland. Breen ligg i Tufteskardet, i ein sidedal til Krundalen i Jostedalen, om lag 3 km sørvest for Nigardsbreen. Han har eit areal på 6,5 km² og er 6,5 km lang. Det høgaste punktet på breen er 1920 meter over havet og det lågaste er 860 meter over havet. Tuftebreen vart fram til tidleg på 1900-talet oftast kalla «Tverrbreen».

1. april 2002 raste breen ut og skada to personar ved breen. 14. juli 2001 fall ein 45 år gammal mann ned ei ein bresprekk her og vart hardt skadd. 

Under den vesle istida på 16- og 1700-talet gjekk Tuftebreen kraftig fram gjennom Tufteskardet og kom heilt ned i dalbotnen i Krundalen. Breen vart liggjande berre eit par hundre meter unna gardstunet på Bergset, og mykje beitemark og slåttemark til garden vart øydelagd. Dette er grundig dokumentert i ei avtaksforretning frå 1742.

Kjelder

Sjå òg 
 Isbrear i Noreg

Isbrear i Luster
Styggebrean

Styggebrean (Styggebreen) er ein isbre i Jotunheimen på austsida av Galdhøpiggen i Lom kommune i Innlandet. Mange kryssar Styggebrean på veg opp til toppen av Galdhøpiggen frå Juvasshytta. 

20. juli 1993 fall ein mann ned i ein bresprekk på breen og omkom.

Sjå òg 
 Isbrear i Noreg

Kjelder 

Isbrear i Lom
Jotunheimen
Storjuvbrean

Storjuvbrean (Storjuvbreen) er ein isbre i Jotunheimen på nordsida av Galdhøpiggen i Lom kommune i Innlandet. 

To personar som deltok i TV-programmet 71 grader nord i 2001 vart skadd då dei vart råka av steinfall frå moreneryggen ved breen.

Sjå òg 
 Isbrear i Noreg

Fotnotar 

Isbrear i Lom
Stølsnosbreen

Stølsnosbreen er ein isbre ved Stølsnostindane i Jotunheimen i Årdal kommune i Vestland. Han ligg 15 km søraust for fjellkjeda Hurrungane på austsida av Utladalen. 

Breen har eit areal på 1,35 km² og ei lengd på 1,7 km. Det høgaste punktet er 1930 meter over havet og det lågaste 1480 meter over havet.

Sjå òg 
 Isbrear i Noreg

Isbrear i Vestland
Geografi i Årdal
Sandelvbrean

Sandelvbrean (Sandelvbreen) er ein brearm av Smørstabbreen i Jotunheimen i Lom kommune i Innlandet. Breen ligg mellom Søre Smørstabbtinden og Surtningstinden og har eit areal på 1,6 km².

I 1946 fall ein mann ned ein bresprekk og omkom. Leivningane av mannen vart først funne i 1978.

Sjå òg 
 Isbrear i Noreg

Kjelder 

Isbrear i Lom
Rembesdalskåka

Rembesdalskåka er ein brearm på vestsida av Hardangerjøkulen i Eidfjord kommune i Vestland. Han har eit areal på 17 km² og ei lengd på 8 km. 

Breen har fleire gonger ført til jøkulhlaup, kraftige og brå flaumar frå isbreen på grunn av smeltevatn som er samla opp under breen. Dette har skapt alvorlege flaumar i Simadalen nedanfor breen. I august 1937 vart 11,5 millionar kubikkmeter vatn drenert frå breen i løpet av 3,5 timar og elva Sima hadde ei middelvassføring på heile 900 m³/s. I 1897 og i 1893 skjedde det same og det er estimert at det desse gongane var snakk om 15 millionar (1897) og 35 millionar (1893) kubikkmeter vatn. Det er registrert fleire jøkulhlaupar tilbake til 1700-talet.

Sjå òg 
 Isbrear i Noreg

Kjelder 

Isbrear i Vestland
Geografi i Eidfjord
Sinnes

Sinnes er ei bygd i Sirdal kommune i Agder fylke. Sentrum i bygda ligg nordom Sinnesvatnet, ein del av Siravassdraget. Den kombinerte barne- og ungdomsskulen Sinnes skule ligg på Sinnes.

Når ein omtalar staden Sinnes, vert dette gjort med preposisjonen på.
 Eg kom i mål på Sinnes.

Bygder i Agder
Geografi i Sirdal
Black Sabbath

Black Sabbath er eit britisk heavy-metal band danna i Birmingham i England. Det dåverande namnet var «Earth». Bandet skifta namn til Black Sabbath (etter ein gammal skrekkfilm) allereie året etter. Black Sabbath har hatt mange medlemmer. Den mange vil kalla originalbesetninga er vokalist Ozzy Osbourne, gitarist Tony Iommi, bassist Terry «Geezer» Butler og trommeslagar Bill Ward. Black Sabbath er eit av dei mest innflytingsrike rockebanda i historia.

Diskografi 
 Black Sabbath
 Paranoid (1970)
 Master of Reality (1971)
 Vol. 4 (1972)
 Sabbath Bloody Sabbath (1973)
 Sabotage (1975)
 Technical Ecstasy (1976)
 Never Say Die! (1978)
 Heaven and Hell (1980)
 Mob Rules (1981)
 Born Again (1983)
 Seventh Star (1986)
 The Eternal Idol (1987)
 Headless Cross (1989)
 Tyr (1990)
 Dehumanizer (1992)
 Cross Purposes (1994)
 Forbidden (1995)
 13 (2013)

Britiske musikkgrupper
Heavy metal
Black Sabbath
Musikkgrupper skipa i 1969
Ozzy Osbourne

John Michael «Ozzy» Osbourne() er ein britisk musikar. Osbourne var vokalist i heavy metal-bandet Black Sabbath. Han etablerte seg seinare som soloartist under namnet Ozzy Osbourne. Han har fått ei stjerne på Hollywood Walk of Fame.

Britiske songarar
Ozzy Osbourne
Black Sabbath
Hollywood Walk of Fame
Radovisj

Radovisj (makedonsk Радовиш, tyrkisk Radoviş) er ein by og ein kommune i regionen Søraust i Nord-Makedonia. Den noverande kommunen vart oppretta i 2004 ved at ein slo saman dei to tidlegare kommunane Radovisj og Podaresj.

Kommunen har eit areal på 497,48 km2 og hadde 24 122 innbyggjarar ved folketeljinga i 2021.

I 2002 hadde kommunen 28 244 innbyggjarar, den tidlegare kommunen Radovisj hadde 24 498, medan sjølve byen hadde 16 223 innbyggjarar. Busetnadene i kommunen var:

Referansar 

Byar i Nord-Makedonia
Kommunar i Nord-Makedonia
Busetnader i Statistisk region Søraust